DOI: 10.14457/tu.the.2019.671
title: การเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครองของบุคลากรและเจ้าหน้าที่ผู้ปฏิบัติงานในสถานพินิจและคุ้มครองเด็กและเยาวชน

description: การศึกษาเรื่อง “การเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครองของบุคลากรและเจ้าหน้าที่ผู้ปฏิบัติงานในสถานพินิจและคุ้มครองเด็กและเยาวชน” เกี่ยวกับประเด็น ความรู้ ทัศนคติ และการปฏิบัติงานของบุคลากรและเจ้าหน้าที่ผู้ปฏิบัติงานในการเตรียมความพร้อมดังกล่าวฯ กรณีศึกษา สถานพินิจและคุ้มครองเด็กและเยาวชนทั่วประเทศ มีวัตถุประสงค์เพื่อศึกษาถึงความรู้ ทัศนคติ การปฏิบัติงานของบุคลากรและเจ้าหน้าที่ผู้ปฏิบัติงานในกระบวนการเตรียมความพร้อมฯ ตลอดจนศึกษาถึงข้อเสนอแนะ ความเห็นต่อการพัฒนาความรู้ การสร้างทัศนคติ การพัฒนาการปฏิบัติงานในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครอง ใช้วิธีการศึกษาจากเอกสารและภาคสนาม โดยกลุ่มตัวอย่าง คือ พนักงานคุมประพฤติ และนักจิตวิทยา นักสังคมสงเคราะห์ กลุ่มงานประสานกิจกรรมชุมชนของสถานพินิจและคุ้มครองเด็กและเยาวชน 77 จังหวัด จำนวน 231 คน ใช้แบบสอบถามเป็นเครื่องมือ และประมวลผล โดยใช้โปรแกรมสำเร็จรูปทางสถิติเพื่อการวิจัยทางสังคมศาสตร์ สถิติที่ใช้ในการวิเคราะห์ คือ การแจกแจงความถี่และหาค่าร้อยละ ค่าเฉลี่ย ค่าเบี่ยงเบนมาตรฐาน การทดสอบความสัมพันธ์โดยใช้ Chi-Square, t-test และ F-test กำหนด ค่านัยสำคัญทางสถิติ ที่ระดับ 0.05 ผลการศึกษาสรุปได้ดังนี้กลุ่มตัวอย่างส่วนใหญ่เป็นเพศหญิง มีช่วงอายุ 31-35 ปี ระดับการศึกษาปริญญาตรี ปฏิบัติหน้าที่ในตำแหน่งพนักงานคุมประพฤติ ระยะเวลาในการทำงาน 13 ปีขึ้นไป ความรู้ของบุคลากรและเจ้าหน้าที่ผู้ปฏิบัติงานในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครอง เกี่ยวกับมาตรการพิเศษแทนการดำเนินคดีอาญา (ม.86) ในภาพรวมบุคลากรฯ มีความรู้มาก เมื่อเปรียบเทียบจากการวิเคราะห์ความสัมพันธ์ระหว่างข้อมูลทั่วไปกับความรู้ของบุคลากรฯ ผลปรากฏว่า เพศและการศึกษาไม่มีความสัมพันธ์กับความรู้ของบุคลากรฯ ส่วนอายุ ตำแหน่งและระยะเวลาในการทำงานมีความสัมพันธ์กับความรู้ของบุคลากรฯ ทัศนคติในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครอง ของบุคลากรในสถานพินิจและคุ้มครองเด็กและเยาวชน มีค่าเฉลี่ยรวมเท่ากับ 4.37 ซึ่งอยู่ในระดับมากที่สุด ผลการวิเคราะห์เปรียบเทียบความแตกต่างระหว่างข้อมูลทั่วไปกับทัศนคติของบุคลากรฯ พบว่า เพศ อายุ ระดับการศึกษา ตำแหน่ง และระยะเวลาในการทำงานที่แตกต่างกัน บุคลากรและเจ้าหน้าที่ผู้ปฏิบัติงาน มีทัศนคติในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครองไม่แตกต่างกันในทุกๆ ด้านการปฏิบัติงานในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครอง ของบุคลากรในสถานพินิจและคุ้มครองเด็กและเยาวชน ในภาพรวมบุคลากรและเจ้าหน้าที่ปฏิบัติมาก ผลการวิเคราะห์ความสัมพันธ์ระหว่างข้อมูลทั่วไปกับการปฏิบัติงานในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครอง ของบุคลากรในสถานพินิจและคุ้มครองเด็กและเยาวชน พบว่า ข้อมูลทั่วไปด้านเพศ อายุ ระดับการศึกษา ตำแหน่ง และระยะเวลาในการทำงาน ไม่มีความสัมพันธ์กับการปฏิบัติงานในการเตรียมความพร้อมก่อนการพิจารณาคดีสำหรับเด็กและเยาวชนที่ได้รับการปล่อยตัวชั่วคราวและผู้ปกครอง ของบุคลากรในสถานพินิจและคุ้มครองเด็กและเยาวชนข้อเสนอแนะควรอบรมเชิงปฏิบัติการเกี่ยวกับกิจกรรมครอบครัวสัมพันธ์แก่บุคลากรและเจ้าหน้าที่ ควรพัฒนากลไกลในการจัดการความรู้ด้านครอบครัวสัมพันธ์ อาทิ การสรุปบทเรียน แลกเปลี่ยนเรียนรู้ประสบการณ์ซึ่งกันและกันระหว่างบุคลากรและเจ้าหน้าที่ของสถานพินิจฯ เพื่อเปิดโอกาสให้ทบทวนการดำเนินงานของตนเอง เพื่อหาแนวทางในการแก้ไขปัญหา ต่อยอด และยกระดับศักยภาพในการจัดกิจกรรมครอบครัวสัมพันธ์การวางแผนอนาคตของเด็ก เยาวชนและผู้ปกครอง ควรมีการประเมินผลการเตรียมความพร้อมก่อนการพิจารณาคดีเด็กและเยาวชนที่ได้รับการปล่อยตัวชั่วคราวและผู้ปกครอง ควรมีการประชุมบุคลากรและเจ้าหน้าที่ผู้ปฏิบัติงานเพื่อสร้างความเข้าใจถึงความสำคัญของการประเมินผลการเตรียมความพร้อมก่อนการพิจารณาคดีฯ ซึ่งเป็นประโยชน์ต่อการปรับปรุงแก้ไขข้อบกพร่องดังกล่าวต่อไป